2

[image: image1.png]


ŠAKIŲ RAJONO SAVIVALDYBĖS TARYBA

SPRENDIMAS

DĖL KUDIRKOS NAUMIESČIO VINCO KUDIRKOS GIMNAZIJOS NUOSTATŲ PAKEITIMO 
2012 m. liepos 26 d. Nr. T-272
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1094; 2008, Nr. 113-4290) 18 str. 1 d., Biudžetinių įstaigų įstatymo (Žin., 1995, Nr. 104-2322; 2010, Nr. 15-699) 4 str. 3 d. 1 p. bei atsižvelgdama į Kudirkos Naumiesčio Vinco Kudirkos gimnazijos 2012 m. birželio 25 d. prašymą Nr.VS-186, nusprendžia:

1. Pakeisti Kudirkos Naumiesčio Vinco Kudirkos gimnazijos nuostatus, patvirtintus rajono savivaldybės tarybos 2010 m. birželio 30 d. sprendimu Nr. T-212: 


1.1. 8 p. išbraukti žodžius „atskirus dalykus“ ir išdėstyti jį nauja redakcija – „8. Mokymo forma dieninė. Pageidaujantiems sudaromos sąlygos mokytis savarankiškai, ligos atveju, esant GKK pažymėjimui – namuose“.
1.2.1. 13.2 papunktyje vietoj žodžio „pagrindinio“ įrašyti žodį „pradinio“ ir išdėstyti jį nauja redakcija –„13.2. tipas – pradinio ugdymo mokykla su ikimokyklinio ir priešmokyklinio ugdymo mišria grupe“. 

1.2.2. 13.4 papunktyje išbraukti žodžius „pageidaujantiems sudaromos sąlygos atskirus dalykus mokytis savarankiškai“ ir išdėstyti jį nauja redakcija – „13.4. ugdymo forma – dieninė. Ligos atveju, esant GKK pažymėjimui – namuose“

1.2.3. išbraukti 13.5.4. papunktį.

1.2.4. nuostatų 13 p. išdėstyti nauja redakcija:


„13. Kudirkos Naumiesčio Vinco Kudirkos gimnazijos Panovių pradinio ugdymo skyrius su ikimokyklinio ir priešmokyklinio ugdymo mišria grupe:

 
13.1. buveinė – Šakių rajonas, Kudirkos Naumiesčio seniūnija, Panovių kaimas, Lingio g. 1, LT-71351.

13.2. tipas – pradinio ugdymo mokykla su ikimokyklinio ir priešmokyklinio ugdymo mišria grupe;

13.3. ugdymo kalba – lietuvių;

13.4. ugdymo forma – dieninė. Ligos atveju, esant GKK pažymėjimui – namuose.

13.5. Panovių skyriaus veiklos sritis- švietimas, kodas 85. Rūšys:

13.5.1. ikimokyklinis ugdymas, kodas 85.10, vykdant ikimokyklinio ugdymo programą;

13.5.2. priešmokyklinis ugdymas, vykdant priešmokyklinio ugdymo programą;

13.5.3. pradinis mokymas, kodas 85.20, vykdant pradinio ugdymo programą;
1.3. Pakeisti nuostatų 96 p. ir išdėstyti jį nauja redakcija – „Vieši pranešimai apie mokyklos veiklą skelbiami rajono savivaldybės ir mokyklos tinklalapiuose bei VĮ Registrų centro elektroniniame leidinyje „Juridinių asmenų vieši pranešimai“.
2. Patvirtinti naują Kudirkos Naumiesčio Vinco Kudirkos gimnazijos nuostatų redakciją (pridedama) 

 
3. Įgalioti  Kudirkos Naumiesčio Vinco Kudirkos gimnazijos direktorių pasirašyti gimnazijos nuostatus bei juos įregistruoti Juridinių asmenų registre.
Meras









Juozas Bertašius

